《恃宠》
唐代·曹邺

二月树色好，昭仪正骄奢。恐君爱阳艳，斫却园中花。

三十六宫女，髻鬟各如鸦。君王心所怜，独自不见瑕。

台上红灯尽，未肯下金车。一笑不得所，尘中悉无家。

飞燕身更轻，何必恃容华。

作者简介：曹邺（约816～875），字业之， 一作邺之，桂州（今广西桂林阳朔）人。晚唐诗人。 与刘驾、聂夷中、于濆、邵谒、苏拯齐名，而以曹邺才颖最佳。曹邺曾担任吏部郎中（唐）、洋州刺史（唐）、祠部郎中（唐）等职务。